CELEX: 32014R0889
Language: ro
Date: 2014-08-14 00:00:00
Title: Regulamentul de punere în aplicare (UE) nr. 889/2014 al Comisiei din 14 august 2014 de modificare a Regulamentului (CE) nr. 2454/93 în ceea ce privește recunoașterea cerințelor de securitate comune în cadrul programului privind agenții abilitați și expeditorii cunoscuți și al programului privind operatorii economici autorizați  Text cu relevanță pentru SEE

15.8.2014   
            
            
               RO
            
            
               Jurnalul Oficial al Uniunii Europene
            
            
               L 243/39
            
         REGULAMENTUL DE PUNERE ÎN APLICARE (UE) NR. 889/2014 AL COMISIEI
   din 14 august 2014
   de modificare a Regulamentului (CE) nr. 2454/93 în ceea ce privește recunoașterea cerințelor de securitate comune în cadrul programului privind agenții abilitați și expeditorii cunoscuți și al programului privind operatorii economici autorizați
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (1), în special articolul 247,
   întrucât:
   
               (1)
            
            
               Atât în domeniul vamal, cât și în cel al securității aviației, legislația relevantă, în special Regulamentul (CEE) nr. 2913/92 de instituire a Codului vamal comunitar și Regulamentul (CE) nr. 300/2008 al Parlamentului European și al Consiliului (2) privind norme comune în domeniul securității aviației civile, permite ca entitățile care îndeplinesc anumite condiții și cerințe să poată fi certificate pentru a asigura și a contribui la un lanț de aprovizionare securizat.
            
         
               (2)
            
            
               Legislația existentă în domeniul vamal și în domeniul aviației prevede o anumită recunoaștere a certificărilorîn cadrul programelor respective, în special în ceea ce privește examenele de securitate efectuate pentru fiecare dintre ele. Articolul 14k alineatul (2) litera (b) și alineatul (3) din Regulamentul (CE) nr. 2454/93 al Comisiei (3) prevede că, dacă solicitantul statutului de operator economic autorizat (AEO) este deja un agent abilitat, criteriul privind „standardele de securitate și de siguranță” corespunzătoare este considerat ca fiind îndeplinit în ceea ce privește spațiile pentru care operatorul economic a obținut statutul de agent abilitat. Punctele 6.3.1.2 și 6.4.1.2 din anexa la Regulamentul (UE) nr. 185/2010 al Comisiei (4) prevăd că autoritatea competentă sau validatorul independent care acționează în numele acesteia trebuie să țină cont de faptul că solicitantul de statut de agent abilitat sau de expeditor cunoscut este sau nu titularul unui certificat AEO.
            
         
               (3)
            
            
               Punerea în practică atât a legislației vamale care reglementează statutul de AEO, cât și a legislației din domeniul aviației care reglementează agenții abilitați și expeditorii cunoscuți a arătat că recunoașterea existentă în prezent între programe nu este suficientă pentru a asigura cele mai mari sinergii posibile între programele de securitate respective. Cerințele de securitate, atât pentru programul privind agenții abilitați și expeditorii cunoscuți din domeniul aviației, cât și pentru programul privind AEO din domeniul vamal, sunt echivalente în așa măsură încât ambele programe pot fi aliniate într-un grad mai ridicat.
            
         
               (4)
            
            
               Gradul mai ridicat de aliniere a ambelor programe în ceea ce privește un nivel egal de recunoaștere, inclusiv obligația de face schimb de informații, este necesar pentru a reduce sarcina administrativă pentru sectorul economic în cauză și pentru autoritățile guvernamentale (atât cele vamale, cât și cele din domeniul aviației civile), consolidând în același timp și mai mult nivelul de securitate actual.
            
         
               (5)
            
            
               Este necesară modificarea Regulamentului (CE) nr. 2454/93 al Comisiei pentru a actualiza trimiterile la legislația în vigoare în domeniul aviației, pentru a include recunoașterea statutului de expeditor cunoscut cu relevanța sa și pentru AEO, pentru a defini sfera recunoașterii cerințelor comune între programele respective și pentru a permite schimbul necesar de informații între autoritățile vamale și autoritățile aeronautice civile.
            
         
               (6)
            
            
               Prin urmare, Regulamentul (CE) nr. 2454/93 al Comisiei ar trebui modificat în consecință.
            
         
               (7)
            
            
               Măsurile prevăzute în prezentul regulament sunt conforme cu avizul Comitetului Codului vamal,
            
         ADOPTĂ PREZENTUL REGULAMENT:
   Articolul 1
   Regulamentul (CE) nr. 2454/93 se modifică după cum urmează:
   
               1.
            
            
               articolul 14k se modifică după cum urmează:
               
                           (a)
                        
                        
                           la alineatul (2), litera (b) se înlocuiește cu următorul text:
                           
                                       „(b)
                                    
                                    
                                       să fie un agent abilitat, conform definiției de la articolul 3 din Regulamentul (CE) nr. 300/2008 al Parlamentului European și al Consiliului (5) (”agent abilitat„) și să îndeplinească cerințele stabilite în Regulamentul (CE) nr. 185/2010 al Comisiei (6);
                                    
                                 
                              (5)  JO L 97, 9.4.2008, p. 72."
						
                           
                              (6)  JO L 55, 5.3.2010, p. 1.”;"
						
                        
                     
                           (b)
                        
                        
                           la alineatul (2) se adaugă următorul paragraf:
                           „În cazul în care compania aeriană este un agent abilitat, condițiile stabilite la alineatul (1) sunt considerate ca fiind îndeplinite în ceea ce privește amplasamentele și operațiunile pentru care solicitantul a obținut statutul de agent abilitat, în măsura în care condițiile pentru acordarea statutului de agent abilitat sunt identice sau comparabile cu cele enunțate la alineatul (1).”;
                        
                     
                           (c)
                        
                        
                           alineatul (3) se înlocuiește cu următorul text:
                           „(3)   În cazul în care solicitantul este stabilit pe teritoriul vamal al Comunității și este un agent abilitat sau un expeditor cunoscut, conform definițiilor de la articolul 3 din Regulamentul (CE) nr. 300/2008, și îndeplinește cerințele stabilite în Regulamentul (CE) nr. 185/2010, condițiile stabilite la alineatul (1) sunt considerate îndeplinite în ceea ce privește amplasamentele și operațiunile pentru care solicitantul a obținut statutul de agent abilitat sau de expeditor cunoscut, în măsura în care condițiile pentru acordarea statutului de agent abilitat sau de expeditor cunoscut sunt identice sau comparabile cu cele prevăzute la alineatul (1).”;
                        
                     
         
               2.
            
            
               la articolul 14w se adaugă următorul alineat (4):
               „(4)   Autoritatea vamală emitentă pune imediat la dispoziția autorității naționale competente responsabile cu securitatea aviației civile următoarele informații minime de care dispune referitoare la statutul de operator economic autorizat:
               
                           (a)
                        
                        
                           certificatul AEO — securitate și siguranță (AEOS) și certificatul AEO — simplificări vamale/securitate și siguranță (AEOF), inclusiv numele titularului certificatului și, dacă este cazul, modificarea sau revocarea acestora sau suspendarea statutului de operator economic autorizat, precum și motivele care stau la baza acestor decizii;
                        
                     
                           (b)
                        
                        
                           informații cu privire la faptul dacă amplasamentul specific în cauză a fost vizitat de către autoritățile vamale, data ultimei vizite și scopul vizitei (monitorizare, reevaluare, proces de autorizare);
                        
                     
                           (c)
                        
                        
                           orice reevaluări ale certificatelor AEOS și AEOF și rezultatele acestora.
                        
                     Autoritățile vamale naționale, în acord cu autoritatea națională competentă responsabilă cu securitatea aviației civile, stabilește modalitățile detaliate pentru efectuarea schimbului de informații menționat la primul paragraf care nu este inclus în sistemul electronic de informare și de comunicare menționat la articolul 14x, până cel târziu la 1 martie 2015.
               Autoritățile naționale responsabile cu siguranța aviației civile care prelucrează informațiile respective le utilizează exclusiv în scopul programelor relevante privind agenții abilitați sau expeditorii cunoscuți și iau măsuri tehnice și organizatorice adecvate pentru a asigura securitatea acestor informații.”;
            
         
               3.
            
            
               la articolul 14x se introduce următorul alineat(2a):
               „(2a)   După caz, în special atunci când statutul de operator economic autorizat este luat ca bază pentru acordarea aprobării sau a unor autorizații sau facilități în temeiul altor acte legislative ale Uniunii, accesul la informațiile menționate la articolul 14w alineatul (4) literele (a) și (c) poate fi acordat, de asemenea, autorității naționale competente responsabile cu securitatea aviației civile.”;
            
         
               4.
            
            
               anexa 1C se modifică după cum urmează:
               
                           (a)
                        
                        
                           titlul căsuței 15 se înlocuiește cu următorul text:
                           
                     
                           (b)
                        
                        
                           titlul notelor explicative la căsuța 15 se înlocuiește cu următorul text:
                           
                                       „15.
                                    
                                    
                                       Simplificări sau facilități deja acordate, certificate menționate la articolul 14k alineatul (4) și/sau statutul de agent abilitat sau de expeditor cunoscut obținut astfel cum se menționează la articolul 14k alineatele (2) și (3)”;
                                    
                                 
                     
                           (c)
                        
                        
                           notele explicative la căsuța 15 se înlocuiesc cu următorul text:
                           „Dacă s-au acordat deja simplificări, a se indica tipul simplificării, procedura vamală relevantă și numărul autorizației.Procedura vamală relevantă trebuie înscrisă sub forma literelor utilizate ca titlu de coloană (A-K) pentru identificarea procedurilor vamale în grila din anexa 37 titlul I punctul B.
                           În cazurile menționate la articolul 14k alineatele (2) și (3), a se indica statutul obținut:agent abilitat sau expeditor cunoscut, precum și numărul certificatului.
                           În cazul în care solicitantul este titularul unuia sau mai multor certificate menționate la articolul 14k alineatul (4), a se indica tipul și numărul certificatului (certificatelor).”.
                        
                     
         Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 14 august 2014.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 302, 19.10.1992, p. 1.
   
      (2)  Regulamentul (CE) nr. 300/2008 al Parlamentului European și al Consiliului din 11 martie 2008 privind norme comune în domeniul securității aviației civile și de abrogare a Regulamentului (CE) nr. 2320/2002 (JO L 97, 9.4.2008, p. 72).
   
      (3)  Regulamentul (CE) nr. 2454/93 al Comisiei din 2 iulie 1993 de stabilire a unor dispoziții de aplicare a Regulamentului (CEE) nr. 2913/92 al Consiliului de instituire a Codului vamal comunitar (JO L 253, 11.10.1993, p. 1).
   
      (4)  Regulamentul (UE) nr. 185/2010 al Comisiei din 4 martie 2010 de stabilire a măsurilor detaliate de implementare a standardelor de bază comune în domeniul securității aviației (JO L 55, 5.3.2010, p. 1).